sukhrobnurali/uzbek-legal-corpus huggingface dataset:
Qattiq maishiy chiqindi poligonlarini loyihalashtirish va ulardan foydalanish boʻyicha yoʻriqnomaga oʻzgartirishlar kiritish haqida
(resolution, 2020-10-20)

Oʻzbekiston Respublikasi Prezidentining 2020-yil 7-sentabrdagi PF-6061-son “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida”gi Farmoni va Oʻzbekiston Respublikasi Vazirlar Mahkamasining 2020-yil 7-sentabrdagi 541-son “Atrof-muhitga taʼsirni baholash mexanizmini yanada takomillashtirish toʻgʻrisida”gi qaroriga muvofiq Oʻzbekiston Respublikasi Ekologiya va atrof-muhitni muhofaza qilish davlat qoʻmitasi qaror qiladi: 1. Oʻzbekiston Respublikasi Ekologiya va atrof-muhitni muhofaza qilish davlat qoʻmitasining 2019-yil 17-oktabrdagi 12-son qarori (roʻyxat raqami 3197, 2019-yil 19-noyabr) (Qonun hujjatlari maʼlumotlari milliy bazasi, 20.11.2019-y., 10/19/3197/4037-son) bilan tasdiqlangan Qattiq maishiy chiqindi poligonlarini loyihalashtirish va ulardan foydalanish boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-banddagi “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi” degan soʻzlar “Oʻzbekiston Respublikasi Davlat soliq qoʻmitasi huzuridagi Kadastr agentligi” degan soʻzlar bilan almashtirilsin. 2. 21-band quyidagi tahrirda bayon etilsin: “21. Loyihalashtirilayotgan poligonlar uchun Vazirlar Mahkamasining 2014-yil 21-yanvardagi 14-son qarori bilan tasdiqlangan Ekologik normativlar loyihalarini ishlab chiqish va kelishish tartibi toʻgʻrisidagi nizomga muvofiq atrof-muhitga taʼsir koʻrsatishning ekologik normativlari ishlab chiqiladi hamda Vazirlar Mahkamasining 2020-yil 7-sentabrdagi 541-son qarori bilan tasdiqlangan Davlat ekologik ekspertizasi toʻgʻrisidagi nizomga asosan davlat ekologik ekspertizasidan oʻtkaziladi.”. 3. Mazkur oʻzgartirishlar Oʻzbekiston Respublikasi Davlat soliq qoʻmitasi bilan kelishilgan.
Oʻzbekiston Respublikasi Ichki ishlar vazirligi Akademiyasining kunduzgi taʼlim shakliga nomzodlar tanlovini oʻtkazish boʻyicha metodikalarga oʻzgartirishlar kiritish haqida
(order, 2022-12-22)

Oʻzbekiston Respublikasi Vazirlar Mahkamasining 2020-yil 6-iyuldagi 422-son “Umumiy oʻrta taʼlim muassasalarida “Tarbiya” fanini bosqichma-bosqich amaliyotga joriy etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2018-yil 13-fevraldagi 35-son buyrugʻi (roʻyxat raqami 2987, 2018-yil 29-mart) (Qonun hujjatlari maʼlumotlari milliy bazasi, 16.02.2018-y., 10/18/2972/0710-son) bilan tasdiqlangan Oʻzbekiston Respublikasi Ichki ishlar vazirligi Akademiyasining kunduzgi taʼlim shakliga nomzodlar tanlovini oʻtkazish boʻyicha metodikalarga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 91-band va 93-bandning birinchi xatboshisidagi “maʼnaviyat asoslari va milliy istiklol goyasi: asosiy tushuncha va tamoyillar” degan suzlar “tarbiya” degan suz bilan almashtirilsin. 2. 103-bandning beshinchi xatboshisidagi “maʼnaviyat asoslari va milliy istiklol goyasi: asosiy tushuncha va tamoyillar fanlari” degan suzlar “tarbiya fani” degan suzlar bilan almashtirilsin.
Tabiiy monopoliya subyektlarining Davlat reyestrini tuzish va yuritish tartibi toʻgʻrisidagi nizomning 2-bandiga oʻzgartirish kiritish haqida
(resolution, 2024-06-21)

Oʻzbekiston Respublikasi Prezidentining 2019-yil 14-yanvardagi PF-5630-son “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari toʻgʻrisida”gi Farmoni va Oʻzbekiston Respublikasi Vazirlar Maxkamasining 2019-yil 15-maydagi 402-son “Oʻzbekiston Respublikasi Monopoliyaga qarshi kurashish qoʻmitasi faoliyatini tashkil etish chora-tadbirlari toʻgʻrisida”gi qaroriga muvofiq, Oʻzbekiston Respublikasi Monopoliyaga qarshi kurashish qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2010-yil 6-oktabrdagi 14-son (roʻyxat raqami 2147, 2010-yil 11-oktabr) (Oʻzbekiston Respublikasi qonun hujjatlari toʻplami, 2010-y., 40-41-son, 357-modda) qarori bilan tasdiqlangan Tabiiy monopoliya subyektlarining Davlat reyestrini tuzish va yuritish tartibi toʻgʻrisidagi nizomning 2-bandidagi “Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasi Monopoliyaga qarshi kurashish qoʻmitasi” degan soʻzlar bilan almashtirilsin. 2. Mazkur qaror Oʻzbekiston Respublikasi Moliya vazirligi bilan kelishilgan. 3. Ushbu qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Bandlik va mehnat munosabatlari vazirligi hayʼati aʼzolari tarkibini tasdiqlash toʻgʻrisida
(resolution, 2020-10-12)

Oʻzbekiston Respublikasi Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga hamda 2018-yil 31-dekabrdagi 1066-son qarori bilan tasdiqlangan Oʻzbekiston Respublikasi Bandlik va mehnat munosabatlari vazirligi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Bandlik va mehnat munosabatlari vazirligi hayʼati aʼzolarining soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Bandlik va mehnat munosabatlari vazirligi hayʼati quyidagi tarkibda tasdiqlansin: 1. Xusanov Nozim Baxtiyorovich — bandlik va mehnat munosabatlari vaziri 2. Muxitdinov Erkin Madorbekovich — bandlik va mehnat munosabatlari vazirining birinchi oʻrinbosari 3. Umurzakov Baxodir Xamidovich — bandlik va mehnat munosabatlari vazirining oʻrinbosari 4. Yakubov Nodirbek Gulmuradovich — bandlik va mehnat munosabatlari vazirining oʻrinbosari vazifasini bajaruvchi 5. Odinayev Kudratullo Asatulloyevich — Bandlik va mehnat munosabatlari vazirligining Davlat mehnat inspeksiyasi boshligʻi 6. Maxmudov Temur Asomidinovich — Bandlik va mehnat munosabatlari vazirligining Band boʻlmagan aholini ishga joylashtirish boʻyicha ishlarni tashkil etish boshqarmasi boshligʻi 7. Poʻlatov Shuxratjon Qurbanovich — Bandlik va mehnat munosabatlari vazirligining Bandlik dasturini monitoring qilish va shakllantirish boshqarmasi boshligʻi 8. Mamarasulov Fazliddin Umarovich — Bandlik va mehnat munosabatlari vazirligining Koʻnikma, muvofiqlik va malakani baholash milliy tizimini muvofiqlashtirish boshqarmasi boshligʻi 9. Toʻrabekov Mashrabbek Ulugʻbekovich — Bandlik va mehnat munosabatlari vazirligining Tashkiliy va ijro intizomi nazorati boshqarmasi boshligʻi 3. Vazirlar Mahkamasining “Oʻzbekiston Respublikasi Bandlik va mehnat munosabatlari vazirligi hayʼati aʼzolarini tasdiqlash toʻgʻrisida” 2019-yil 5-fevraldagi 90-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
Oʻzbekiston Respublikasi Oliy va oʻrta maxsus taʼlim vazirligi hayʼati aʼzolarini tasdiqlash toʻgʻrisida
(resolution, 2024-07-03)

Oʻzbekiston Respublikasi Prezidentining “Oliy va oʻrta maxsus taʼlim tizimiga boshqaruvning yangi tamoyillarini joriy etish chora-tadbirlari toʻgʻrisida” 2019-yil 11-iyuldagi PQ-4391-son qarori hamda Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi hayʼati aʼzolarining soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Oliy va oʻrta maxsus taʼlim vazirligi hayʼati quyidagi tarkibda tasdiqlansin: 1. Madjidov Inom Urishevich — oliy va oʻrta maxsus taʼlim vaziri 2. Salomov Oʻktam Raximovich — oliy va oʻrta maxsus taʼlim vazirining birinchi oʻrinbosari 3. Begimkulov Uzokboy Shoimkulovich — oliy va oʻrta maxsus taʼlim vazirining fan va innovatsiyalar boʻyicha oʻrinbosari 4. Xolmuxamedov Murodullo Maxmudovich — oliy va oʻrta maxsus taʼlim vazirining kasb-hunar taʼlimi boʻyicha oʻrinbosari 5. Absoatov Yusuf Qodirovich — oliy va oʻrta maxsus taʼlim vazirining axborot texnologiyalari va yoshlar boʻyicha oʻrinbosari 6. Buzrukxonov Sarvarxon Munavvarxonovich — oliy va oʻrta maxsus taʼlim vazirining iqtisodiy masalalar boʻyicha oʻrinbosari 7. Umurzakov Uktam Pardayevich — Toshkent irrigatsiya va qishloq xoʻjaligini mexanizatsiyalash muxandislari instituti rektori, Respublika oliy taʼlim kengashi raisi 8. Xoliqov Abduvali Jonizoqovich — Oliy va oʻrta maxsus taʼlim vazirligining Oliy taʼlim muassasalari faoliyatini muvofiqlashtirish bosh boshqarmasi boshligʻi 9. Bazarov Otabek Xasanbayevich — Oliy va oʻrta maxsus taʼlim vazirligining Maʼnaviy-ahloqiy tarbiya boshqarmasi boshligʻi 3. Vazirlar Mahkamasining “Oʻzbekiston Respublikasi Oliy va oʻrta maxsus taʼlim vazirligi hayʼat aʼzolarini tasdiqlash toʻgʻrisida” 2018-yil 27-apreldagi 313-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklatilsin.
Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi hayʼati aʼzolarining tarkibini tasdiqlash toʻgʻrisida
(resolution, 2020-10-09)

Oʻzbekiston Respublikasi Prezidentining “Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi hamda uning tizim tashkilotlari faoliyatini tashkil etish toʻgʻrisida” 2020-yil 26-martdagi PQ-4653-son qarori va Oʻzbekiston Respublikasi Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Iqtisodiy taraqqiyot va qambagʻallikni qisqartirish vazirligi hayʼati aʼzolarining soni 11 (oʻn bir) nafardan iborat boʻlishi belgilab qoʻyilsin. 2. Oʻzbekiston Respublikasi Iqtisodiy taraqqiyot va qambagʻallikni qisqartirish vazirligining hayʼati quyidagi tarkibda tasdiqlansin: 1. Qoʻchqorov Jamshid Anvarovich — Iqtisodiy taraqqiyot va qambagʻallikni vaziri 2. Ortikov Akmalxon Juraxonovich — Iqtisodiy taraqqiyot va qambagʻallikni qisqartirish vazirining birinchi oʻrinbosari 3. Norqulov Ilxom Ibroximovich — Iqtisodiy taraqqiyot va qambagʻallikni qisqartirish vazirining birinchi oʻrinbosari 4. Abdinazarov Bobur Kalandarovich — Iqtisodiy taraqqiyot va qambagʻallikni qisqartirish vaziri oʻrinbosari 5. Boboyev Adiz Muzafarovich — Iqtisodiy taraqqiyot va qambagʻallikni qisqartirish vaziri oʻrinbosari 6. Rustamov Olimxon Bakiyevich — Iqtisodiy taraqqiyot va qambagʻallikni qisqartirish vaziri oʻrinbosari 7. Lavozimi boʻyicha — Iqtisodiy taraqqiyot va qambagʻallikni qisqartirish vaziri oʻrinbosari 8. Umrzakov Ilxomjon Urinbayevich — Makroiqtisodiy siyosat, tahlil va prognozlashtirish departamenti direktori 9. Raximov Voxid Sanaqulovich — Hududlarni kompleks rivojlantirish departamenti direktori 10. Yerlepesov Nurullan Umirzakovich — Sanoat siyosatini yuritish departamenti direktori vazifasini bajaruvchisi 11. Fazilov Azamat Shuxratovich — Inson resurslari va xodimlar salohiyatini rivojlantirish departamenti direktori 3. Vazirlar Mahkamasining “Oʻzbekiston Respublikasi Iqtisodiyot va sanoat vazirligi hayʼati aʼzolarini tasdiqlash toʻgʻrisida” 2019-yil 13-martdagi 219-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va qambagʻallikni qisqartirish masalalari boʻyicha oʻrinbosari — iqtisodiy taraqqiyot va qambagʻallikni qisqartirish vaziri J.A. Qoʻchqorov zimmasiga yuklansin.
Oʻzbekiston Respublikasi Milliy arxiv fondi toʻgʻrisidagi nizomga oʻzgartirish va qoʻshimcha kiritish toʻgʻrisida
(resolution, 2020-10-09)

“Arxiv ishi toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasi Prezidentining “Oʻzbekiston Respublikasi Mudofaa sanoati davlat qoʻmitasini tashkil etish toʻgʻrisida” 2017-yil 20-noyabrdagi PF-5246-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 1999-yil 30-oktabrdagi 482-son qarori (Oʻzbekiston Respublikasi QT, 1999-y. 10-son 62-modda) bilan tasdiklangan Oʻzbekiston Respublikasi Milliy arxiv fondi toʻgʻrisidagi nizomga ilovaga: a) quyidagi mazmundagi oʻn birinchi xatboshi qoʻshilsin: “Oʻzbekiston Respublikasi Mudofaa sanoati davlat qoʻmitasi”; b) oʻn birinchi — oʻn yettinchi xatboshilar tegishli ravishda oʻn ikkinchi — oʻn sakkizinchi xatboshilar deb hisoblansin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Mudofaa sanoati davlat qoʻmitasi raisi O.O. Ismoilov zimmasiga yuklatilsin.
Vazirlar Mahkamasining “Tusi oʻzgartirilgan (qoraytirilgan) oynali avtotransport vositalaridan foydalanishni tartibga solish chora-tadbirlari toʻgʻrisida” 2018-yil 18-iyuldagi 547-son qaroriga oʻzgartirishlar kiritish haqida
(resolution, 2020-10-09)

Transport vositalarining haydovchilari va yoʻlovchilari uchun qulay shart-sharoitlar yaratish, tusi oʻzgartirilgan (qoraytirilgan) oynali transport vositalaridan foydalanish tartibini optimallashtirish maqsadida Vazirlar Mahkamasi qaror qiladi: 1. Vazirlar Mahkamasining “Tusi oʻzgartirilgan (qoraytirilgan) oynali avtotransport vositalaridan foydalanishni tartibga solish chora-tadbirlari toʻgʻrisida” 2018-yil 18-iyuldagi 547-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 2-bandda: a) “a” kichik band quyidagi tahrirda bayon qilinsin: “a) M1, N1 va N2 toifaga oid avtotransport vositalari orqa yon oynalarining tusini yorugʻlik oʻtkazuvchanligi — cheklanmagan darajada, old yon oynalarining tusini yorugʻlik oʻtkazuvchanligi — 50 foizdan kam boʻlmagan darajada, shuningdek, M2, M3 toifaga oid III klass avtotransport vositalari yon oynalarining tusini yorugʻlik oʻtkazuvchanligi — 50 foizdan kam boʻlmagan darajada oʻzgartirish (qoraytirish) tasdiqlangan davlat standarti boʻyicha Oʻzbekiston Respublikasi Ichki ishlar vazirligi Davlat yoʻl harakati xavfsizligi xizmati tomonidan 1 yil muddatga beriladigan ruxsatnomaga asosan amalga oshiriladi”; b) “v” kichik bandda: birinchi xatboshidagi “yengil” soʻzi “M1, N1 va N2 toifaga oid” soʻzlari bilan almashtirilsin; ikkinchi xatboshidagi “orqa yon oynalar boʻyicha jismoniy shaxslar uchun — bazaviy hisoblash miqdorining oʻn baravari” soʻzlari “orqa yon oynalar boʻyicha jismoniy shaxslar uchun — bazaviy hisoblash miqdorining besh baravari” soʻzlari bilan almashtirilsin; v) “g” kichik band quyidagi tahrirda bayon qilinsin: “g) M2, M3 toifaga oid III klass avtotransport vositalari yon oynalarining tusini oʻzgartirishga (qoraytirishga) ruxsatnoma berish uchun toʻlov stavkalari ularning egalari huquqiy holati inobatga olingan holda ushbu bandning “v” kichik bandi uchinchi xatboshisiga muvofiq belgilanadi”; g) “d” kichik banddagi: “avtotransport vositalari oynalarining tusini oʻzgartirish (qoraytirish) uchun sarflanadigan materiallarni xarid qilish” soʻzlari “ruxsatnomalar blanklarini va tusini oʻzgartirish (qoraytirish) uchun ruxsatnomaning mavjudligini tasdiqlovchi maxsus emblema (gologramma)larni tayyorlash” soʻzlari bilan almashtirilsin.
“Oliy taʼlim muassasasining eng yaxshi pedagogi” tanlovi toʻgʻrisidagi nizomga oʻzgartirishlar kiritish haqida
(resolution, 2020-10-07)

Oliy taʼlim muassasalari pedagog kadrlarining kasbiy faoliyat samaradorligini oshirish, oʻqitishning innovatsion texnologiyalarini keng ommalashtirish, pedagogik faoliyatda ijodkorlik muhitini yaratish, professor-oʻqituvchilarning kasbiy ravnaqini ragʻbatlantirish va mahoratini oshirish maqsadida Vazirlar Mahkamasi qaror qiladi: 1. Vazirlar Mahkamasining 2015-yil 24-fevraldagi 32-son qarori (Oʻzbekiston Respublikasi QHT, 2015-y., 8-son, 94-modda) bilan tasdiqlangan “Oliy taʼlim muassasasining eng yaxshi pedagogi” tanlovi toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev hamda Oʻzbekiston Respublikasi oliy va oʻrta maxsus taʼlim vaziri I.U. Madjidov zimmasiga yuklansin. 1.5-bandning birinchi xatboshisidagi “taʼlim sohalari” soʻzlari “bilim sohalari” soʻzlari bilan almashtirilsin. 2. 31, 34, 36, 38 va 41-bandlardagi “taʼlim sohasi” soʻzlari “bilim sohasi” soʻzlari bilan almashtirilsin. 3. 2-ilovaning matni quyidagi tahrirda bayon etilsin: T/r Bilim sohalari Tanlov oʻtkaziladigan taʼlim sohalari guruhlari 1. Gumanitar soha Pedagogika. Gumanitar fanlar; Sanʼat. Matematika; Tabiiy fanlar. 2. Ijtimoiy, iqtisod va huquq sohasi Sotsiologiya va psixologiya; Jurnalistika va axborot; Iqtisod; Huquq. 3. Ishlab chiqarish-texnik soha Muhandislik ishi; Arxitektura va qurilish. Ishlab chiqarish texnologiyalari. Kompyuter texnologiyalari va informatika; Aloqa, axborotlashtirish va telekommunikatsiya texnologiyalari. 4. Qishloq va suv xoʻjaligi sohasi Qishloq, oʻrmon va baliqchilik xoʻjaligi; Qishloq xoʻjaligida menejment; Qishloq xoʻjaligi texnikasi; Veterinariya; Irrigatsiya va melioratsiya. 5. Sogʻliqni saqlash va ijtimoiy taʼminot sohasi Sogʻliqni saqlash; Ijtimoiy taʼminot. 6. Xizmatlar sohasi Xizmat koʻrsatish; Transport; Atrof-muhit muhofazasi; Hayotiy faoliyat xavfsizligi.
Namangan viloyatida joylashgan davlat mulki obyektlaridan samarali va oqilona foydalanish chora-tadbirlari toʻgʻrisida
(resolution, 2020-10-06)

Namangan viloyati Pop tumanini ijtimoiy-iqtisodiy rivojlantirish, aholining turmush darajasini yaxshilash, sogʻlomlashtirish tizimini yanada takomillashtirish hamda hududdagi mavjud tabiiy va mehnat resurslaridan toʻliq va samarali foydalanish, tabiiy dorivor oʻsimliklarni qayta ishlash, davolash va sogʻlomlashtirish kompleksini tashkil etish maqsadida Vazirlar Mahkamasi qaror qiladi: 1. Oʻzbekiston kasaba uyushmalari Federatsiyasi, Oʻzbekiston Respublikasi Oʻrmon xoʻjaligi davlat qoʻmitasi va Namangan viloyati hokimligining Namangan viloyati, Pop tumani, “Chodak” qishloq fuqarolar yigʻini hududida joylashgan Oʻzbekiston kasaba uyushmalari Federatsiyasining A. Nabiyev nomidagi bolalar sogʻlomlashtirish oromgohining bino va inshootlarini tegishli hududi bilan birgalikda (keyingi oʻrinlarda — obyekt) Oʻrmon xoʻjaligi davlat qoʻmitasi tizimidagi Qoʻqon davlat oʻrmon xoʻjaligiga operativ boshqarish huquqi asosida tekin berish toʻgʻrisidagi taklifiga rozilik berilsin. 2. Oʻzbekiston kasaba uyushmalari Federatsiyasi va Oʻrmon xoʻjaligi davlat qoʻmitasiga obyektni bir oy muddatda belgilangan tartibda topshirish va qabul qilish hamda tegishli hujjatlarni rasmiylashtirish choralarini koʻrsin. 3. Oʻzbekiston Respublikasi Oʻrmon xoʻjaligi davlat qoʻmitasi qabul qilib olingan obyektdan, hududdagi mavjud mehnat resurslaridan samarali foydalanilishini taʼminlash maqsadida tabiiy dorivor oʻsimliklarni qayta ishlash, davolash va sogʻlomlashtirish kompleksini tashkil etish ishlarini amalga oshirsin. 4. Vazirlar Mahkamasining “Davlat mulki obyektlaridan samarali va oqilona foydalanish boʻyicha qoʻshimcha chora-tadbirlar toʻgʻrisida” 2015-yil 9-oktabrdagi 289-son qarori 1-ilovasining 134-pozitsiyasi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev hamda Oʻzbekiston Respublikasi Oʻrmon xoʻjaligi davlat qoʻmitasi raisi N.J. Bakirov zimmasiga yuklansin.
Alkogol mahsulotlari uchun eng kam ulgurji-sotish va chakana narxlarga oʻzgartirishlar kiritish haqida
(resolution, 2021-03-20)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2019-yil 25-oktabrdagi 106, 2019-59-son qarori (roʻyxat raqami 3188, 2019-yil 29-oktabr) (Qonun hujjatlari maʼlumotlari milliy bazasi, 29.10.2019-y., 10/19/3188/3969-son) bilan tasdiqlangan Alkogol mahsulotlari uchun eng kam ulgurji-sotish va chakana narxlarga ilovaga muvofiq oʻzgartirishlar kiritilsin. 2. Mazkur qaror 2020-yil 1-oktabrdan kuchga kiradi. 1. “Vino, 1 litr tayyor mahsulot uchun soʻm hisobida” pozitsiyasidagi “8 600” va “10 200” raqamlari tegishli ravishda “9 400” va “11 200” raqamlari bilan almashtirilsin. 2. “Konyak, 1 litr tayer mahsulot uchun soʻm hisobida” pozitsiyasidagi “31 000” va “36 600” raqamlari tegishli ravishda “33 000” va “39 000” raqamlari bilan almashtirilsin. 3. “Aroq va boshqa alkogolli mahsulotlar, 1 litr tayyor mahsulot uchun soʻm hisobida” pozitsiyasidagi “22 000” va “26 000” raqamlari tegishli ravishda “24 000” va “28 500” raqamlari bilan almashtirilsin.
Xalqaro shartnomani tasdiqlash toʻgʻrisida
(resolution, 2020-09-29)

1. Oʻzbekiston Respublikasi Hukumati va Germaniya Federativ Respublikasi Hukumati oʻrtasida 2019-yil 24-dekabr kuni Toshkent shahrida imzolangan Toshkent shahrida Iqtisodiyotni qayta tiklash boʻyicha kredit institutining (KfW) mahalliy byurosini tashkil etish toʻgʻrisidagi bitim tasdiqlansin. 2. Investitsiyalar va tashqi savdo vazirligi yuqorida koʻrsatilgan xalqaro shartnomani amalga oshirish yuzasidan masʼul vakolatli organ etib belgilansin. 3. Tashqi ishlar vazirligi: Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan davlat ichki tartib-taomillari bajarilganligi hamda uning amalga oshirilishi uchun masʼul boʻlgan vakolatli organ haqidagi tegishli bildirishnomani Germaniya Federativ Respublikasi tomoniga yuborsin; Toshkent shahrida Iqtisodiyotni qayta tiklash boʻyicha kredit institutining (KfW) mahalliy byurosi xorijiy davlatning iqtisodiy va texnik hamkorlik boʻyicha Hukumat tashkiloti vakolatxonasi sifatida belgilangan tartibda akkreditatsiyadan oʻtkazilishini taʼminlasin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi yuzasidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.